Criză la metrou: au fost scoase trenuri din circulație, iar angajații Metrorex amenință cu greva din cauza restructurărilor
Este o situație de criză la metroul din București. Potrivit surselor Digi24, trenurile Metrorex circulă la intervale mai mari de timp din lipsă de personal. Un număr mai mic de trenuri circulau miercuri după-amiază, din cauza lipsei de personal. Liderul sindicatului, Marian Artimon, a reclamat, miercuri, la Digi 24, că restructurările din companie prevăzute de ordonanța trenuleț vor duce la o lipsă de personal care poate genera riscuri de siguranță. Astfel, angajații Metrorex vor intra în grevă japoneză începând cu 3 februarie, iar dacă nu vor ajunge la un acord cu Guvernul, vor intra în grevă generală de pe 10 februarie.